b'\n_START_ARTICLE_\nTeemu Sepp\xc3\xa4nen\n_START_SECTION_\nJuniorivuodet\n_START_PARAGRAPH_\nSepp\xc3\xa4nen aloitti j\xc3\xa4\xc3\xa4kiekkoilun omien sanojensa mukaan noin 5-vuotiaana Suomussalmen Palloseurassa. H\xc3\xa4n debytoi seuran miesten II-divisioonajoukkueessa vain 14-vuotiaana kaudella 2000\xe2\x80\x932001, kun Sepp\xc3\xa4nen vaihdettiin joukkueensa maalille ottelussa Etel\xc3\xa4-Portimo -72:ta vastaan SuPSin ollessa tappiolla 8\xe2\x80\x930. H\xc3\xa4nelle kirjattiin Sepp\xc3\xa4sen omien sanojen mukaan noin 40 torjuntaa ja nelj\xc3\xa4 p\xc3\xa4\xc3\xa4stetty\xc3\xa4 maalia. Seuraavaksi kaudeksi 2001\xe2\x80\x932002 Sepp\xc3\xa4nen siirtyi Kajaanin Hokin C-nuoriin. H\xc3\xa4n esiintyi kauden aikana my\xc3\xb6s seuran miesten Suomi-sarjajoukkueessa luukkuvahtina, mutta Sepp\xc3\xa4nen ei kuitenkaan saanut peliaikaa. Hokin kausi p\xc3\xa4\xc3\xa4ttyi sarjan mestaruuteen ja sarjanousuun Mestikseen._NEWLINE_Kaudeksi 2002\xe2\x80\x932003 Sepp\xc3\xa4nen siirtyi Tapparan B-nuoriin. Kausi 2003\xe2\x80\x932004 h\xc3\xa4nell\xc3\xa4 meni p\xc3\xa4\xc3\xa4osin seuran B-nuorissa, mutta Sepp\xc3\xa4nen pelasi osan kaudestaan my\xc3\xb6s Tapparan A-nuorissa, jossa kaksi puettua playoff-ottelua oikeuttivat h\xc3\xa4net voittamaan kauden p\xc3\xa4\xc3\xa4tteeksi A-nuorten Suomenmestaruuden. Kaudella 2004\xe2\x80\x932005 Sepp\xc3\xa4nen nousi A-nuorten p\xc3\xa4\xc3\xa4asialliseksi vastuunkantajaksi. Kaudella 2005\xe2\x80\x932006 h\xc3\xa4n puki Tapparan paidan nelj\xc3\xa4\xc3\xa4n SM-liigaotteluun, mutta Sepp\xc3\xa4nen ei saanut kuitenkaan peliaikaa. H\xc3\xa4n kuitenkin debytoi kauden aikana miesten peleiss\xc3\xa4 pelattuaan yhden Mestis-ottelun alle 20-vuotiaiden maajoukkueessa.\n_START_SECTION_\nSiirtyminen Mestikseen\n_START_PARAGRAPH_\nSepp\xc3\xa4nen palasi kaudeksi 2006\xe2\x80\x932007 vuoden mittaisella Mestis-sopimuksella Kajaanin Hokkiin. H\xc3\xa4n ja Petri Koivisto l\xc3\xa4htiv\xc3\xa4t kauteen niin ik\xc3\xa4\xc3\xa4n Joni Myllykosken haastajina. Sepp\xc3\xa4nen j\xc3\xa4i lopulta joukkueen kolmosmaalivahdiksi ja h\xc3\xa4n sai pelasi alkukaudella vain yhden ottelun. Sepp\xc3\xa4nen haki pelituntumaa my\xc3\xb6s kahden ottelun verran Hokin A-nuorista, kunnes tammikuussa 2007 seura lainasi h\xc3\xa4net loppukaudeksi toiseen Mestis-joukkueeseen, Jokipoikiin kuukauden loppuun asti kest\xc3\xa4v\xc3\xa4ll\xc3\xa4 sopimuksella. Joukkue tarvitsi ensisijaisesti paikkaajaa talviuniversiadeihin l\xc3\xa4hteneelle Pekka Sorsalle. Lopulta Sepp\xc3\xa4nen syrj\xc3\xa4ytti Sorsan Jokipoikien kakkosmaalivahtina ja jatkoi joukkueessa kauden loppuun p\xc3\xa4\xc3\xa4asiassa Alexander Sal\xc3\xa1kin aisaparina pelaten seitsem\xc3\xa4n runkosarja- ja yhden playoff-ottelun. Toukokuussa 2007 Sepp\xc3\xa4nen teki Jokipoikien kanssa vuoden mittaisen jatkosopimuksen. H\xc3\xa4n l\xc3\xa4hti kauteen 2007\xe2\x80\x932008 kanadalaisen Jocelyn Guimondin aisaparina. Kaksikko jakoi torjuntavastuun alkukaudella varsin tasaisesti, mutta Guimond ei kuitenkaan sopeutunut kilpailuasetelmaan ja siirtyi joulukuussa 2007 Vaasan Sportiin. Sepp\xc3\xa4nen jatkoi loppukaudella Jokipoikien selke\xc3\xa4n\xc3\xa4 ykk\xc3\xb6smaalivahtina aisaparinaan A-nuorista nostettu Jasu Salminen.\n_START_SECTION_\nL\xc3\xa4pimurto Mestiksen huipulle\n_START_PARAGRAPH_\nKaudeksi 2008\xe2\x80\x932009 Sepp\xc3\xa4nen palasi vuoden mittaisella sopimuksella Hokkiin. H\xc3\xa4n nousi joukkueen p\xc3\xa4\xc3\xa4asialliseksi vastuunkantajaksi torjuen 25 runkosarjaottelussa yhden nollapelin ja 11 playoff-ottelussa kolme nollapeli\xc3\xa4. Sepp\xc3\xa4sell\xc3\xa4 oli koko Mestiksen pudotuspelien paras torjuntaprosentti (94,6%). H\xc3\xa4n torjui Hokin kauden p\xc3\xa4\xc3\xa4tteeksi Mestis-pronssiin. Joulukuussa 2008 seura vuokrasi Sepp\xc3\xa4sen loppuvuodeksi Tapparan SM-liigajoukkueeseen, kun Harri S\xc3\xa4teri liittyi Suomen alle 20-vuotiaiden MM-leiriryhm\xc3\xa4\xc3\xa4n. H\xc3\xa4n puki kahteen SM-liigaotteluun, mutta j\xc3\xa4i kuitenkin ilman peliaikaa. Kaudella 2009\xe2\x80\x932010 Sepp\xc3\xa4sell\xc3\xa4 oli koko Mestiksen runkosarjan paras torjuntaprosentti (92,4%) ja eniten torjuttuja nollapelej\xc3\xa4 (6), vaikka Hokki ei edennytk\xc3\xa4\xc3\xa4n pudotuspeleihin. H\xc3\xa4net palkittiin kauden p\xc3\xa4\xc3\xa4tteeksi sarjan parhaana maalivahtina ja valittiin toiseen t\xc3\xa4hdist\xc3\xb6kent\xc3\xa4lliseen. Lokakuussa 2009 Hokki lainasi Sepp\xc3\xa4sen taas reilun viikon ajaksi Tapparan SM-liigajoukkueeseen, mutta h\xc3\xa4n j\xc3\xa4i kuitenkin j\xc3\xa4lleen ilman peliaikaa._NEWLINE_Sepp\xc3\xa4nen siirtyi kaudeksi 2010\xe2\x80\x932011 jatkamaan Mestis-uraansa vuoden mittaisella sopimuksella Mikkelin Jukureihin. H\xc3\xa4n pelasi suurimman osan runkosarjan otteluista torjuen 30 ottelussa kolme nollapeli\xc3\xa4, mutta kev\xc3\xa4tkaudella Sepp\xc3\xa4nen j\xc3\xa4i kuitenkin kakkosmaalivahdiksi Kai Tillaselle. H\xc3\xa4n pelasi vain yhden playoff-ottelun. Sepp\xc3\xa4nen voitti kauden p\xc3\xa4\xc3\xa4tteeksi Mestis-hopeaa. My\xc3\xb6s kauteen 2011\xe2\x80\x932012 h\xc3\xa4n l\xc3\xa4hti Tillasen aisaparina, mutta Tommi Nikkil\xc3\xa4n vahvistettua Jukureiden maalivahtiosastoa joulukuussa 2011 Sepp\xc3\xa4nen j\xc3\xa4i joukkueen kolmosmaalivahdiksi. Tammikuussa 2012 Jukurit lainasi h\xc3\xa4net alustavasti Savonlinnan Pallokerhoon paikkaamaan Juuso Oinosen loukkaantumista, mutta samassa kuussa Sepp\xc3\xa4nen teki SaPKon kanssa loppukauden kattavan jatkosopimuksen. H\xc3\xa4n nousi joukkueen ykk\xc3\xb6smaalivahdiksi ja pelasi kaikki viisi playoff-ottelua._NEWLINE_Kaudeksi 2012\xe2\x80\x932013 Sepp\xc3\xa4nen palasi j\xc3\xa4lleen vuoden mittaisella sopimuksella Hokkiin. H\xc3\xa4n nousi joukkueen selke\xc3\xa4ksi ykk\xc3\xb6smaalivahdiksi. Sepp\xc3\xa4nen torjui eniten nollapelej\xc3\xa4 (6) Mestiksen runkosarjassa. Kaudella 2013\xe2\x80\x932014 h\xc3\xa4nell\xc3\xa4 oli pudotuspeleiss\xc3\xa4 sarjan paras torjuntaprosentti (93,9%). Sepp\xc3\xa4nen valittiin kauden p\xc3\xa4\xc3\xa4tteeksi Mestiksen toiseen t\xc3\xa4hdist\xc3\xb6kent\xc3\xa4lliseen.\n_START_SECTION_\nVuodet Kazakstanissa ja Tanskassa\n_START_PARAGRAPH_\nSepp\xc3\xa4nen siirtyi kaudeksi 2014\xe2\x80\x932015 Kazakstanin mestaruussarjassa pelaavan Aristan Temirtaun joukkueeseen. Marraskuussa 2014 h\xc3\xa4nen ja per\xc3\xa4ti kahdeksan muun pelaajan sopimukset kuitenkin purettiin, kun Aristanin talousvaikeudet pakottivat seuran luopumaan heist\xc3\xa4. Sepp\xc3\xa4nen siirtyi loppukaudeksi samassa sarjassa pelaavan Arlan Kokshetaun joukkueeseen. H\xc3\xa4n voitti kauden p\xc3\xa4\xc3\xa4tteeksi hopeaa._NEWLINE_Kaudeksi 2015\xe2\x80\x932016 Sepp\xc3\xa4nen siirtyi vuoden mittaisella sopimuksella Tanskan Metal Ligaenin Gentofte Starsiin. H\xc3\xa4n toimi joukkueen p\xc3\xa4\xc3\xa4asiallisena vastuunkantajana. Toukokuussa 2016 Sepp\xc3\xa4nen teki Starsin kanssa vuoden mittaisen jatkosopimuksen. Kaudella 2016\xe2\x80\x932017 h\xc3\xa4net valittiin Metal Ligaenin tammikuun 2017 kuukauden pelaajaksi. Sepp\xc3\xa4nen voitti kauden p\xc3\xa4\xc3\xa4tteeksi hopeaa. H\xc3\xa4net valittiin sarjan t\xc3\xa4hdist\xc3\xb6kent\xc3\xa4lliseen. Toukokuussa 2017 Sepp\xc3\xa4nen teki Starsin kanssa taas vuoden mittaisen jatkosopimuksen. Kaudeksi 2018\xe2\x80\x932019 h\xc3\xa4n siirtyi vuoden mittaisella sopimuksella toiseen Metal Ligaen -seuraan, Odense Bulldogsiin.\n_START_SECTION_\nPaluu Hokkiin\n_START_PARAGRAPH_\nViiden ulkomailla vietetyn vuoden j\xc3\xa4lkeen Sepp\xc3\xa4nen palasi kaudeksi 2019\xe2\x80\x932020 vuoden mittaisella sopimuksella edellisen\xc3\xa4 kev\xc3\xa4\xc3\xa4n\xc3\xa4 Mestikseen nostettuun Hokkiin.\n_START_SECTION_\nMaajoukkueura\n_START_PARAGRAPH_\nSepp\xc3\xa4nen on pelannut seitsem\xc3\xa4n nuorten ja nelj\xc3\xa4 poikien maaottelua.'